OpenLLM-France/wikimedia huggingface dataset:
# Xenofioforeus

Els xenofioforeus (Xenophyophorea) són una classe foraminífers gegants que es troben en els oceans, fins a fondàries de 10.641 metres. Es troben en gran nombre a les planes abissals. Un recent estudi suggereix que són un grup especialitzat de Foraminifera. Se n'han reconegut 47 espècies en 13 gèneres i 2 ordres; un d'ells, Syringammina fragilissima, es troba entre els protozous més grans coneguts amb un diàmetre màxim de 20 cm.
Els xenofioforeus poden ser una part important dins l'ecosistema bentònic per la seva constant bioturbació dels sediments, proporcionant un hàbitat per a altres organismes com els isòpodes. La recerca ha comprovat que les zones dominades pels xenofioforeus tenen de 3 a 4 vegades més de crustacis, equinoderms i mol·luscs que les zones sense xenofioforeus. Els xenofioforeus també tenen un paper de comensals d'isòpodes, sipuncula i poliquets, nematodes, i copèpodes Harpacticoida.
Els xenofioforeus són difícils d'estudiar per la seva extrema fragilitat.

## Referències

* ↑ «Giant Amoebas Discovered in Deepest Ocean Trench» (en anglès). Live Science, 22-10-2011. [Consulta: 20 setembre 2021].

## Bibliografia

* Gubbay, S., Baker, M., Bettn, B., Konnecker, G. (2002). "The offshore directory: Review of a selection of habitats, communities and species of the north-east Atlantic" Arxivat 2011-09-26 a Wayback Machine., pp. 74–77. Retrieved July 15, 2005.
* NOAA Ocean Explorer. "Windows to the deep exploration: Giants of the protozoa", p. 2. Retrieved July 15, 2005
* Pawlowski J, Holzmann M, Fahrni J, Richardson SL. (2003). Small subunit ribosomal DNA suggests that the xenophyophorean Syringammina corbicula is a foraminiferan. Journal of Eukaryotic Microbiology 50(6): 483-7.

## Enllaços externs

* Microscopy-UK: Note on Xenophyophores
* More xenophyophore photos, with a map of their habitat Arxivat 2003-10-24 a Wayback Machine.
# Jordi Borda i Marsiñach

Jordi Borda i Marsiñach (Castellserà, l'Urgell, 16 de maig de 1975) és un periodista català, director de Catalunya Ràdio des de 2022. Des del 9 de març del 2016 fins al 2022 havia sigut adjunt a la direcció de Catalunya Ràdio. Llicenciat en Periodisme per la Facultat de Ciències de la Comunicació Blanquerna (Universitat Ramon Llull), ha obtingut un postgrau en periodisme digital a la mateixa facultat. Fa de professor del màster de periodisme esportiu de la Facultat Blanquerna. Entre 1993 i 1997 va ser redactor del diari Segre. El 1998 va entrar a la delegació de Catalunya Ràdio a Lleida. L'any següent va accedir al departament d'Esports de l'emissora, i el 2003 es va convertir en el responsable de la informació sobre el Futbol Club Barcelona. Amb l'arribada de Saül Gordillo a la direcció de Catalunya Ràdio, Jordi Borda va ser nomenat adjunt a la direcció. Des del 2011 fins al 2017 va ser col·laborador del diari Ara.

## Referències

* ↑ «Jordi Borda, nou adjunt al director de Catalunya Ràdio». Ara, 09-03-2016.
* 1 2 «Les àrees de direcció de Catalunya Ràdio i TV3 completen la seva renovació». Corporació Catalana de Mitjans Audiovisuals, 09-03-2016. [Consulta: 19 febrer 2022].
# Hamnøy

Hamnøy és un poble petit de pesca en el municipi de Moskenes al comtat de Nordland, a Noruega. Està localitzat en el costat oriental de Moskenesøya, aproximadament 1.5 quilòmetres (0.93 mi) al nord-est de Reine, al llarg del Vestfjorden. Hamnøy estava antigament connectat a Reine per transbordador, però va ser reemplaçat per ponts en l'autopista de la ruta europea E10 com a part de la Lofoten Mainland Connection.

## Referències

* ↑ Store norske leksikon. «Hamnøy» (en norwegian). [Consulta: 13 juny 2012].
# Pascal Eenkhoorn

Pascal Eenkhoorn (Genemuiden, Zwartewaterland, Overijssel, 8 de febrer de 1997) és un ciclista neerlandès. Actualment a l'equip del Lotto Dstny.

## Palmarès

* 2015
** 1r a La Bernaudeau Junior
** 1r al Gran Premi André Noyelle
* 2016
** 1r al Gran Premi de la Magne
* 2017
** 1r a l'Olympia's Tour i vencedor d'una etapa
* 2018
** Vencedor d'una etapa a la Setmana Internacional de Coppi i Bartali
** Vencedor d'una etapa a la Colorado Classic
* 2020
** Vencedor d'una etapa a la Setmana Internacional de Coppi i Bartali
* 2021
** 1r a la Fletxa de Heist
* 2022
** Campió dels Països Baixos en ruta

### Resultats al Giro d'Itàlia

* 2022. 62è de la classificació general

### Resultats al Tour de França

* 2023. 91è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Pascal Eenkhoorn a ProCyclingStats
# Kazuhiko Ōigawa

Kazuhiko Ōigawa (japonès: 大井川和彦) (Tsuchiura, 3 d'abril de 1964) és un polític i executiu japonés, actual governador de la prefectura d'Ibaraki des del 26 de setembre de 2017. Nascut a la ciutat de Tsuchiura, a la prefectura d'Ibaraki, Ôigawa va graduar-se a la facultat de dret de la Universitat de Tòquio, començant a treballar al Ministeri d'Economia, Comerç i Indústria del Japó l'any 1988. Després d'estudiar dret a la Universitat de Washington el 1996, Ôigawa va esdevindre cap de l'oficina del ministeri per a Singapur el 1998.
El 2003, Ôigawa va deixar el seu càrrec al ministeri i va esdevindre executiu de Microsoft Àsia, després d'això, va esdevindre director de DWANGO, l'empresa que gestiona Niconico Dôga. El 2017 es presentà a les eleccions a governador de la seua prefectura natal, guanyant-les i derrotant a fins l'aleshores governador, en Masaru Hashimoto, qui es trobava al càrrec des de 1993.
El juliol de 2019, Ibaraki es convertí en la primera prefectura de tot el Japó en crear i aprovar certificats de parella per a gais, lesbianes, bisexuals i transgeneres. En anunciar-ho, el governador Ôigawa va declarar que "això és un afer de drets humans, i hem de treballar junts amb l'objectiu d'eliminar la discriminació i els prejudicis".

## Referències

* 1 2 3 4 5 «プロフィール│大井川かずひこ（大井川和彦）WEB SITE». Arxivat de l'original el 2017-08-28. Arxivat 2017-08-28 a Wayback Machine.
* ↑ «Ibaraki Gov. Hashimoto denied seventh term after losing to ruling coalition-backed rookie». Japan Times [Consulta: 17 novembre 2019].
* ↑ «Japan prefecture to recognize partnerships for LGBT couples from July». Kyodo News, 24-06-2019 [Consulta: 17 novembre 2019].

## Vegeu també

* Llista de governadors prefecturals del Japó
# Xenofont (cràter)

Xenophon és un petit cràter d'impacte de la Lluna que es troba al costat de la vora sud interior de la plana emmurallada del cràter Fermi, a l'oest del cràter Tsiolkovskiy. A sud de Xenofont es troba Zhiritskiy F, un cràter satèl·lit de Zhiritskiy, localitzat a sud-sud-oest. Al pertànyer a la cara oculta de la Lluna, no es pot veure directament des de la Terra.
* Localització de Xenofont (centre de la meitat esquerra de la imatge)
* Xenofont dalt al centre, al nord de Zhiritskiy. Fotografia de la missió Apollo 15
La vora d'aquest cràter està erosionada i és travessada per diversos petits cràters, especialment en el seu costat occidental. El sòl interior és relativament senzill i sense relleu.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Hamidreza Estili

Hamidreza Estili (Teheran, 1 d'abril, 1967) és un futbolista retirat i actual entrenador iranià.
Als clubs on més temps romangué foren Pas i Persepolis. Fou internacional 82 cops amb Iran, en els quals marcà 12 gols. És recordat pel gol que marcà als Estats Units durant la Copa del Món de 1998. Un cop retirat començà la carrera d'entrenador al Persepolis FC.

## Referències

* ↑ «An Interview with Afshin Ghotbi». Iran Sports News, 02-02-2007. Arxivat de l'original el 2008-04-21. [Consulta: 11 febrer 2008].

## Enllaços externs

* Partits internacionals a RSSSF
* Entrevista Arxivat 2008-04-21 a Wayback Machine.
# Ratolí marsupial pigmeu

El ratolí marsupial pigmeu (Planigale maculata) és una espècie de ratolí marsupial originària d'Austràlia. Com tots els ratolins marsupials, és carnívor i ocupa nínxols similars als ocupats per insectívors d'altres parts del món. S'alimenta principalment d'insectes i altres artròpodes, tot i que de vegades pot menjar-se altres animals petits, com ara sargantanes o ocells.

## Referències

* ↑ Van Deusen, H. M. «Feeding Habits of Planigale (Marsupialia, Dasyuridae)». Journal of Mammalogy, 50, 3, August 1969, pàg. 616–618. DOI: 10.2307/1378792.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# París-Tours 2000

La París-Tours 2000 fou la 94a edició de la clàssica París-Tours. Es disputà el 8 d'octubre de 2000 i el vencedor final fou l'italià Andrea Tafi de l'equip Mapei-QuickStep.
Va ser la novena cursa de la Copa del Món de ciclisme de 2000.

## Classificació general

| | Ciclista | Equip | Temps |
| 1 | Andrea Tafi | Mapei-Quick Step | 6h 38' 14" |
| 2 | Andrei Txmil | Lotto-Adecco | a 39" |
| 3 | Daniele Nardello | Mapei-Quick Step | m. t. |
| 4 | Paolo Bettini | Mapei-Quick Step | a 1'36" |
| 5 | Gorazd Štangelj | Liquigas-Pata | a 1'39" |
| 6 | Rik Verbrugghe | Lotto-Adecco | m. t. |
| 7 | Zbigniew Spruch | Lampre-Daikin | m. t. |
| 8 | Rolf Sørensen | Rabobank | a 2'00" |
| 9 | Jaan Kirsipuu | AG2R Prévoyance | a 2'05" |
| 10 | Alessandro Petacchi | Fassa Bortolo | m. t. |

## Referències

* ↑ «Freire acaba lejos de la cabeza». Mundo Deportivo, 09-10-2000 [Consulta: 23 agost 2015].

## Enllaços externs

* Pàgina oficial
* Resultats a les-sports.info
# Xenofont d'Antioquia

Xenofont d'Antioquia (en llatí Xenophon, en grec antic Ξενοφῶν), fou un escriptor grec nadiu d'Antioquia a Síria.
Va ser l'autor d'una obra amorosa, o una col·lecció de narratives, que portava el títol de Βαβυλωνικά ("Babylonika"), segons diu Suides.

## Referències

* ↑ 4.Xenophon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1303
# José Duato Gómez-Novella

José Duato Gómez Novella (València, 1925 - 22 de gener de 2016) fou un empresari, químic i polític valencià, fill de José Duato Chapa i pare del dansaire Nacho Duato.
De jovenet fou membre de la Congregació Mariana i vicepresident diocesà de joves d'Acció Catòlica. Es llicencià en química a la Universitat de València, i es perfeccionà en màrqueting i direcció a Brussel·les, Milà i Frankfurt. Durant els anys universitaris va practicar l'atletisme i va assolir el rècord provincial de salt d'altura; també fou detingut en aquells anys per difondre un manifest de Joan de Borbó. Tot i així fou vocal del sector de la seda del Sindicat Nacional Tèxtil. El 1961 fou escollit regidor de l'ajuntament de València pel terç sindical, i durant alguns anys fou diputat de la diputació de València i tinent d'alcalde. Durant la transició espanyola va militar a la Unió del Centre Democràtic i l'agost de 1977 fou nomenat governador civil d'Alacant També fou candidat de la UCD per València a les eleccions generals espanyoles de 1977, però no fou escollit. Durant el seu mandat com a governador hagué d'enfrontar-se a la crisi dels treballadors del sector del calçat i a l'assassinat de Miquel Grau i Gómez per un ultradretà. A finals del juliol de 1979, en imposar-se en la UCD valenciana el sector "socialdemòcrata" de Luis Gamir Casares fou destituït. Aleshores abandonà la política i fou vicedegà del Col·legi Oficial de Químics i vicepresident de l'Associació Nacional de Químics Espanyols.

## Referències

* ↑ Fallece el exgobernador de Alicante, José Duato, El País, 22 de gener de 2016
* ↑ Real Decreto por el que se nombra Gobernador civil de la provincia de Alicante a don José Duato Gómez Novella.
* ↑ Consejo de Ministros, ABC, 6 d'agost de 1977
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.184. ISBN 9788495484802.
# Médréac

Médréac (en bretó Mederieg, en gal·ló Méderiac) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.758 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.608 | 1.631 | 1.556 | 1.512 | 1.460 | 1.495 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Claude Omnès | |

## Personatges il·lustres

* Frédéric Guesdon, ciclista
# Coffeeville (Mississipi)

Coffeeville és una població dels Estats Units a l'estat de Mississipi. Segons el cens del 2000 tenia 930 habitants.

## Demografia

Segons el cens del 2000, Coffeeville tenia 930 habitants, 401 habitatges, i 261 famílies. La densitat de població era de 163,2 habitants per km².
Dels 401 habitatges en un 25,7% hi vivien nens de menys de 18 anys, en un 38,4% hi vivien parelles casades, en un 21,9% dones solteres, i en un 34,9% no eren unitats familiars. En el 32,4% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,8% tenia menys de 18 anys, un 8,2% entre 18 i 24, un 23,3% entre 25 i 44, un 24,3% de 45 a 60 i un 19,4% 65 anys o més.
L'edat mediana era de 39 anys. Per cada 100 dones de 18 o més anys hi havia 68,8 homes.
La renda mediana per habitatge era de 24.712 $ i la renda mediana per família de 31.000 $. Els homes tenien una renda mediana de 25.592 $ mentre que les dones 20.294 $. La renda per capita de la població era de 13.758 $. Entorn del 23,1% de les famílies i el 28,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coffeeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Coffeeville». American Fact Finder. Oficina del Cens dels Estats Units, 12-01-2010.
# París-Tours 1999

La París-Tours 1999 fou la 93a edició de la clàssica París-Tours. Es disputà el 3 d'octubre de 1999 i el vencedor final fou el belga Marc Wauters de l'equip Rabobank.
Va ser la novena cursa de la Copa del Món de ciclisme de 1999.

## Classificació general

| | Ciclista | Equip | Temps |
| 1 | Marc Wauters | Rabobank | 6 h 09 min 54 s |
| 2 | Gianni Faresin | Mapei-Quick Step | + 10 s |
| 3 | Jaan Kirsipuu | Casino | + 14 s |
| 4 | Fabrizio Guidi | Polti | m. t. |
| 5 | Marco Serpellini | Lampre-Daikin | m. t. |
| 6 | Ludovic Capelle | Home Market-Ville de Charleroi | m. t. |
| 7 | Fabio Baldato | Ballan-Alessio | m. t. |
| 8 | Léon van Bon | Rabobank | m. t. |
| 9 | Andreï Tchmil | Lotto | m. t. |
| 10 | Aart Vierhouten | Rabobank | m. t. |

## Referències

* ↑ «Marc Wauters se impone a Faresin en la París-Tous». Mundo Deportivo, 04-10-1999 [Consulta: 9 agost 2015].

## Enllaços externs

* Pàgina oficial
* Resultats a les-sports.info
# Kazuaki Tasaka

Kazuaki Tasaka (Hiroshima, Prefectura d'Hiroshima, Japó, 3 d'agost de 1971) és un entrenador i exfutbolista japonès.

## Selecció japonesa

Kazuaki Tasaka va disputar 7 partits amb la selecció japonesa.

## Enllaços externs

* National Football Teams
* Japan National Football Team Database
# Eurimedont

«Eurimedont» o «Eurimèdon» té aquests significats:
* Geografia:
** Riu Eurimedont, en turc Köprüçay, riu d'Anatòlia
* Personatges històrics:
** Eurimedont d'Atenes, general atenès de la Guerra del Peloponnès
** Eurimedont, acusador d'Aristòtil després de la mort d'Alexandre
** Eurimedont de Mirrinunt, espòs de la germana de Plató i pare d'Espeusip
** Eurimedont de Tarant, filòsof pitagòric esmentat per Iàmblic
* Mitologia:
** Eurimedont, gegant fill d'Urà i Gea
** Eurimedont, heroi fill de Minos
** Eurimedont, auriga d'Agamèmnon
** Eurimedont també és el nom d'un auriga de Nèstor, segons la Ilíada (VIII, 110-114; XI, 618-621).
** Eurimedont és el nom d'un heroi fill d'Hefest i Cabiro, segons les Dionisíaques de Nonnos de Panòpolis.
# Juan Morales Rubio

Juan Morales Rubio (Cieza, 6 de febrer de 1920 - Múrcia, 4 de gener de 2002) fou un futbolista espanyol de la dècada de 1940.
Jugava a la posició de davanter centre. Era lent de moviments però bon rematador de cap.
Va ser jugador del Cieza CF i de l'Imperial de Múrcia, de la seva regió natal entre 1935 i 1943. El 1943 marxà a Mallorca, on fou jugador del CE Espanya de Llucmajor i el RCD Mallorca.
El març de 1945 va ser fitxat pel RCD Espanyol, on jugà temporada i mitja, disputant 14 partits oficials i marcant 4 gols. Continuà la seva carrera al Granada CF (1946-50), Reial Saragossa (1950-52) i UD Salamanca (1952-53).

## Referències

* ↑ Juan Pedro Martínez; Xavi Ensenyat. Cor Perico. RCD Espanyol, 2018.
* 1 2 3 4 «Fitxa de Barenys». Periquito.cat. [Consulta: 9 abril 2019].
* 1 2 3 4 Juan Morales Rubio a BDFutbol
# Hamid al-Din Ahmad ibn Abd Allah al-Kirmani

Hamid-ad-Din Àhmad ibn Abd-Al·lah al-Kirmaní o, més senzillament, al-Kirmaní (segle xi) fou un important daï ismaïlita fatimita, coetani del califa fatimita Abu-Alí Mansur ibn al-Aziz al-Hàkim bi-amr-Al·lah (996–1021), que desenvolupà la seva acció a Egipte i Síria.
Fou l'autor de nombroses obres sobre teoria de l'imamat i filosofia ismaïlita.

## Bibliografia

* Encyclopaedia of Islam, Brill Publishers, Leiden, s.v. "(al-)Kirmānī".
# Retrobament a l'abadia de Rose

Retrobament a l'abadia de Rose (títol original: Le Parfum des secrets, "Rosamunde Pilcher": Wiedersehen in Rose Abbey) és una telefilm melodramàtic alemany de l'any 2009 dirigida per Karen Müller i protagonitzada per Anja Boche i Florian Fitz. Els guionistes són Marlies Ewald i Rosamunde Pilcher, està produïda per Beate Balser i Vanessa Lackschewitz i la banda sonora la proporciona Richard Blackford. La duració de la pel·lícula és de noranta minuts i ha estat doblada al català.

## Argument

La Rosanne aprofita un intercanvi a Londres per conèixer la ciutat natal de la seva companya d'universitat, la Pat, que li proposa arribar a Cornualla amb l'avioneta del seu cosí. Malgrat els problemes a l'hora d'aterrar, la Rosanne i l'Adrian, el pilot, s'adonaran que se'ls ha despertat un sentiment especial. Ara bé, l'autèntica missió de la Rosanne és una altra i aquesta comença a l'abadia de Rose.
Després de la mort de la seva mare, Rosanne Brix, estudiant de Chicago, viatja a Anglaterra per buscar el seu pare biològic. La seva única pista és una antiga foto de la seva mare davant de l'antiga Abadia de Rose.
Els germans Steven i Gordon Mortimer organitzen aquí un cultiu de roses i utilitzen els pètals de rosa per produir un conegut perfum. Rosanne exerceix la seva condició d'interna a Gordon, amb l'esperança d'aprendre més sobre els seus orígens.
En el procés, coneix el simpàtic cap de màrqueting de Mortimer, Adrian Shaw, i es desenvolupa un romanç tendre entre tots dos, fins que finalment admeten el seu amor. Adrian encara no ha sospitat que Rosanne guarda un secret.
Una sèrie d'esdeveniments dramàtics obliguen a Rosanne a prendre decisions importants. Decisions que no només afecten la seva pròpia vida.

## Guió

Escrit per Marlies Ewald i Rosamunde Pilcher, està basada en "The Girl in the Lost" un dels relats romàntics d'aquesta escriptora britànica.

## Repartiment

* Anja Boche com a Rosanne Brix
* Florian Fitz com a Adrian Shaw
* Michael Greiling com a Gordon Mortimer
* Albert Fortell com a Steven Mortimer
* Patricia Aulitzky com a Bridget Foster
* Heike Warmuth com a Patricia
* Alexander-Klaus Stecher com a Paul Taylor
* Annie Leatherby com a Agatha
* Tim Ahern com a Peter Brix
* John Biggins com a Charles Moore
* Bill Champion com a Monsieur Wheeler

## Recepció

A la base de dades en línia IMDb aquesta pel·lícula ha rebut una puntuació de 4,1 sobre 5, basada en la participació de vint vots.

## Referències

* 1 2 3 4 «"Rosamunde Pilcher" Wiedersehen in Rose Abbey (TV Episode 2009) - IMDb». [Consulta: 21 agost 2020].
* 1 2 CCMA. «Programació de TV3». [Consulta: 21 agost 2020].
* ↑ Plug. «ROSAMUNDE PILCHER: Wiedersehen in Rose Abbey», 25-10-2009. [Consulta: 21 agost 2020].
# Morgan City (Louisiana)

Morgan City és una població dels Estats Units a l'estat de Louisiana. Segons el cens del 2000 tenia 12.703 habitants.

## Demografia

Segons el cens del 2000, Morgan City tenia 12.703 habitants. La densitat de població era de 837 habitants/km².
Per edats la població es repartia de la següent manera: un 26,4% tenia menys de 18 anys, un 8,7% entre 18 i 24, un 27,7% entre 25 i 44, un 23,3% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 91,8 homes.
La renda mediana per habitatge era de 28.324 $ i la renda mediana per família de 36.196 $. Els homes tenien una renda mediana de 31.712 $ mentre que les dones 19.550 $. La renda per capita de la població era de 14.577 $. Entorn del 17,7% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Morgan City». American Fact Finder. Oficina del Cens dels Estats Units, 12-01-2010.
* ↑ «Fact Sheet- Morgan City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].